Prema rezultatima analize Zavoda za javno zdravstvo 26 hrvatskih vodovoda isporučuje vodu s nedopuštenim količinama arsena.

Zavod za javno zdravstvo objavio je analizu vode koju piju hrvatski građani. Čak 26 hrvatskih vodovoda isporučuje vodu s nedopuštenim količinama arsena.

U nekim mjestima ne pomaže ni prokuhavanje. Jedno od njih je Gaboš u Vukovarsko-srijemskoj županiji.

Iako su priključeni na vodovodnu mrežu, mještani Gaboša po vodu za piće već godinama dolaze na seoski bunar.

Ozbiljno upozorenje

Iz Hrvatskoga zavoda za javno zdravstvo stiglo je ozbiljno upozorenje

"Vodu ne koristiti za pripremu dječje hrane i čajeva u prvih 6 mjeseci života"- i to u mjestima: Antin, Gaboš, Jarmina,Marinci, Mirkovci, Nuštar, Otok Slakovci, Strošinci, Tordinci i Vrbanja.

Među 26 vodovoda s povećanom koncentracijom arsena najviše je slavonskih. Uz vinkovački, tu su još đakovački,čepinski, daljski i najveći - Vodovod Osijek.

"Trenutna vrijednost arsena u osječkoj vodi sa 30 mikrograma po litri i tu nema nikakve zabrinutosti. Nama je ministar zdravstva dopustio da do 2019.-te maksimalna dopuštena količina arsena bude 50 mikrograma po litri“, kaže Alen Prnjat, Vodovod Osijek.

Računi stižu, iako vodu ne piju

Europska unija dopušta svega 10 mikrograma po litri. Na tu razinu moraju doći do 1. srpnja 2019. svi hrvatski javni vodovodi. I dok su vodovodi dobili rok za prilagodbu, građani plaćaju puni iznos računa, iako vodu ne piju.

Kako se bez vode snalaze stanovnici Gaboša pogledajte u prilogu.

Dnevnik Nove TV gledajte svakog dana od 19:15, a više o najvažnijim vijestima čitajte na portalu DNEVNIK.hr.



Propustili ste Dnevnik? Pogledajte ga besplatno na novatv.hr

